WEB-ODISSEA	Per çò d'aguest mainatge me planhi jo de contunh, per Telemac, qu’engendrèc Ulisses: dera madeisha manèra qu’es divinitats l’elevèren coma a un plançard, pensè que mès endauant non serie entre es òmes inferior a sa pair, senon tan digne d’admiracion per sòn còs e pera sua gentilesa; mès, en auer-li capvirat quauqu’un des immortaus o des òmes eth bon sen que gaudie, se n’a anat ena divina Pilos ara cèrca de notícies sus eth sòn progenitor, e es illustes pretendents li premanissen params entà quan torne, damb era fin de qué despareishe d’Itaca sense cap glòria eth linhatge d’Arcesi, parièr as dius.